钦定古今图书集成/历象汇编/岁功典/第103卷 > 稗编 > 论德刑害鬼煞
## 钦定古今图书集成/历象汇编/岁功典/第103卷 > 稗编 > 论德刑害鬼煞

德者得也，皆主救危而济难。十干以阳德自处，阴德
在阳。十干德者，甲乙丙丁戊己庚辛壬癸甲庚丙壬
戊甲庚丙壬戊。十二支德者，子丑寅卯辰巳午未、申
酉戌亥巳午未、申酉戌、亥子丑、寅卯辰。一十二支德
岁月日时。假令正月乙丑日未时占𩰚争，用起传送
加午一克下六乙日，天乙乘神后加神前四勾陈，准
庚，则准则𩰚争遇德，神其相救终无伤。馀仿此。
刑者，戮也。一曰衰谢之刑，谓金木水火土之正刑也。
二曰制御之刑，谓十干之刑也。三曰不逊之刑，谓十
二支之刑也。《翼奉传》曰：“金刚火强，各言其方，木落归
本，水流趋东也。巳酉丑，金之位，刑在西方，言金恃其
刚，物莫与对，八月阳气从酉而入，因而挫之，故金刑
西方也。寅午戌，火之位，刑在南方，言火恃其强。五月
阴气生于午，因而挫之，故火刑在南方也。亥卯未，木
之位，荣落覆根，木恃其荣观，故阴气之使凋也。申子
辰，水之位，水性东流，逝而不返，其东为之木地，故水
刑东方。言恃阴淫，故阳刑之使不归也。土位在丙，寄
王四季，以未为正旺，丑土”为冠带，墓在辰，天刑在戌，
此位土力最大，天能刑之，故天刑在戌也。“制御之刑”
者，谓十干也。辰未克日为逆乱，故加刑以制御之。凡
干刑所加，𩰚战不出在其下。甲刑申，丁刑亥，戊刑寅，
丙刑子，乙刑酉，己刑卯，庚刑午，辛刑巳，壬刑戌，癸刑
未。不逊之刑者，谓十二支也。义有三，第一谓寅刑巳，
巳刑申，申刑寅，为无恩之刑。言寅里有杂火，不恤巳
中有杂金，故寅刑巳，巳刑申。又刻有巳中之杂土，不
恤申中之杂水，故以刑申。申性又以见其所生，巳中
之土没刑寅，故申又刑寅，此谓无恩刑也。第二，谓未
刑丑，丑又刑戌，戌刑未，为恃势刑者，言未恃长生，而
丑中土之性冠带，故未刑丑，丑又恃冠带，而欺戌土，
先被火刑，故丑往刑戌，戌迁其怒，自恃为旬首甲戌
而刑癸未，此谓为恃势之刑也。第三谓子刑卯，卯刑
子，无礼之刑者，言阳精生日，阳气在子，而卯为日门，
子为卯父，鼎立无谦卑恭敬之礼，是以子卯为无礼
之刑也。《翼奉传》曰：“子为贪狼，卯为阴贼，王者以忌失
之。”辰午酉亥自刑者，义见上也。

害者妨也。前刑杀之间，酉戌相害者，为戌中死火，害
酉旺金，此以嫉妒相害者也。申亥相害者，各恃临官
欲竟强，此嫉才争进相害者也。子未相害者，谓未以
王土害子王水，此恃势家相害者也。丑午相害者，谓
午以王火凌丑死金，此官鬼相害者也。辰卯相害者，
谓卯以王木凌辰死土，此以少凌长相害者也。寅巳
“相害”者，谓各恃临官擅能而进相害者也。凡占事遇
六害者。各以本意决之。

“鬼”者，五行之精气也。谓干中皆有之。十干鬼者，甲乙
丙丁戊己庚辛壬癸申酉子亥寅卯午巳戌未。十二
支鬼者，子丑寅卯辰巳午未申酉戌亥辰卯申酉寅
亥子卯午巳寅未。阴气尤毒，谓之“煞”也。

“巳酉丑劫杀在寅”，寅中有阳火也。

灾杀在卯，卯为日门，阴所入也。

天杀在辰，四季阴气能游天上也。

申子辰劫杀巳，巳中有阳土也。

“灾杀在午”，言阴气生于午也。

天杀在未，四季阴气能游天上也。

“亥卯未劫杀在申”，申中有阴水也。

灾杀在酉，酉为日门，阴所出也。

天杀在戌，四季阴气能游天上也。

“寅午戌劫杀在亥”，亥中有阴金也。

“灾杀在子”，言阴气生于子也。

天杀在丑，四季阴气能游天上也。

“金神三杀”者，寅申巳亥杀在酉；子午卯酉杀在巳；辰
戌丑未杀在丑。若占病，白虎并官事、朱雀，皆大凶。若
承旺相气，来克日辰人年者，大凶也。

年月三杀：申辰子年月，杀在未；亥卯未年月，杀在戌；
寅午戌年月，杀在丑；巳酉丑年月，杀在辰。凡三传，吉将与杀并者，事速，凶杀与将并者尤凶也。